CELEX: 62009FN0078
Language: mt
Date: 2009-09-17 00:00:00
Title: Kawża F-78/09: Rikors ippreżentat fis- 17 ta’ Settembru 2009 — Marcuccio vs Il-Kummissjoni

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/43
            
         Rikors ippreżentat fis-17 ta’ Settembru 2009 — Marcuccio vs Il-Kummissjoni
   (Kawża F-78/09)
   2009/C 312/71
   Lingwa tal-kawża: It-Taljan
   
      Partijiet
   
   
      Rikorrent: Luigi Marcuccio (Tricase, l-Italja) (rappreżentant: G. Cipressa, avukat)
   
      Konvenuta: Il-Kummissjoni tal-Komunitajiet Ewropej
   
      Suġġett u deskrizzjoni tal-kawża
   
   L-annullament tad-deċiżjoni tal-Kummissjoni li tirrifjuta t-talba tar-rikorrent dwar ir-rimbors tal-ispejjeż proċedurali sostnuti fil-Kawża T-18/04, li fiha l-konvenuta ġie kkundannata b’sentenza tal-Qorti tal-Prim’Istanza tal-10 ta’ Ġunju 2008. Barra minn hekk, tikkundanna lill-konvenuta sabiex tikkumpensa d-dannu materjali u morali kkawżat lir-rikorrent.
   
      Talbiet tar-rikorrent
   
   
               —
            
            
               jannulla d-deċiżjoni tal-konvenuta, indipendentement mill-forma tagħha, li permezz tagħha ġiet miċħuda t-talba tat-22 ta’ Settembru 2008;
            
         
               —
            
            
               jannulla, sa fejn huwa neċessarju, id-deċiżjoni, indipendentement mill-forma tagħha, li permezz tagħha ġie miċħud l-ilment tat-8 ta’ April 2009;
            
         
               —
            
            
               jikkundanna lill-konvenuta tħallas lir-rikorrenti, l-ammont ta’ EUR 15 882,31, flimkien mal-interessi moratorji bir-rata ta’ 10 % fis-sena b’kapitalizzazzjoni annwali, li jibda jiddekorri mid-data tat-talba tat-22 ta’ Settembru 2008 sa llum, bħala kumpens għad-dannu materjali subit mir-rikorrent minħabba d-deċiżjoni kkontestata u li seħħ matul l-imsemmi perijodu;
            
         
               —
            
            
               jikkundanna lill-konvenuta tħallas lir-rikorrenti, pro bono et ex aequo, l-ammont ta’ EUR 6 500,00, jew ammont ikbar jew iżgħar li dan it-Tribunal jista’ jidhirlu ġust u ekwu, bħala kumpens għad-dannu morali u eżistenzjali subit mir-rikorrent minħabba d-deċiżjoni kkontestata u li seħħ matul il-perijodu mid-data tal-adozzjoni tagħha sa llum;
            
         
               —
            
            
               jikkundanna lill-konvenuta tħallas lir-rikorrenti, għal kull ġurnata minn għada sa meta t-talba tat-22 ta’ Settembru 2008 tintlaqa’ in toto u mingħajr l-ebda eċċezzjoni u sa meta d-deċiżjonijiet jew atti rilevanti, mingħajr eċċezzjoni, jiġu implementati, l-ammont ta’ EUR 5, jew ammont ikbar jew iżgħar li dan it-Tribunal jista’ jidhirlu ġust u ekwu, fl-ewwel ġurnata ta’ kull xahar fir-rigward tad-drittijiet immaturati mix-xahar ta’ qabel, bħala kumpens għad-dannu subit mir-rikorrent minħabba d-deċiżjoni kkontestata u li seħħ matul l-imsemmi perijodu;
            
         
               —
            
            
               jikkundanna lill-konvenuta tħallas lura l-ispejjeż, id-drittijiet u l-onorarji kollha tal-proċedura li jirrigwardaw dan ir-rikors.